paragraph_text: The Chesterton Review znanstveni je tromjesečnik Instituta za religiju i kulturu »Gilbert Keith Chesterton« Sveučilišta Seton Hall u New Jerseyu. Izlazi od 1974. godine, a ima i španjolsko, portugalsko, francusko i talijansko izdanje. Časopis donosi radove iz područja religiologije, književne kritike, bogoslovlja, povijesti umjetnosti te niza ostalih humanističkih znanosti.